ประเมินเส้นซิกแซ็กได้ผล
สจส.เผยผลทดลองคนขับรถให้ความร่วมมือ-อุบัติเหตุลด,กทม.เผยประเมินผลเส้นซิกแซ็กก่อนทางม้าลาย ช่วยลดอุบัติเหตุ เตรียมขยายผลทำทั่วกรุงกว่าพันจุด เมื่อวันที่ 11 ก.พ.58 นายสุธน อาณากุล ผู้อำนวยการสำนักงานวิศวกรรมจราจร สำนักการจราจรและขนส่ง กทม. กล่าวถึงการดำเนินการตีเส้นซิกแซ็กก่อนทางม้าลาย ซึ่งเป็นเครื่องหมายเสริมเพื่อเตือนให้ผู้ขับขี่ระมัดระวังในระยะ 15 เมตร ก่อนถึงพื้นที่ทางม้าลายว่า การตีเส้นซิกแซ็ก กทม.ได้ดำเนินการไปแล้วใน 3 พื้นที่ คือบริเวณถนนดินสอ ถนนอโศกมนตรี และถนนศรีนครินทร์ ซึ่งจากการดำเนินการไปแล้วกว่า 1 เดือนนั้น พบว่าประชาชนผู้ขับขี่ส่วนใหญ่ชะลอความเร็วรถบริเวณที่มีการตีเส้นซิกแซ็ก อีกทั้งบริเวณที่มีการตีเส้นซิกแซ็กทั้ง 3 จุด ก็ไม่มีเปอร์เซ็นต์การเกิดอุบัติเหตุใดๆขึ้นอีก ซึ่งขณะนี้ กทม.อยู่ระหว่างการประเมินผลเส้นซิกแซ็ก อย่างเป็นทางการ เพื่อดำเนินการขยายเพิ่มเติมไปยังจุดข้ามถนนทั่วพื้นที่กรุงเทพฯที่มีกว่า 1,000 จุด,นายสุธนกล่าวด้วยว่า อย่างไรก็ตาม ขณะนี้มีหลายพื้นที่ที่ประชาชนเป็นผู้แจ้งจุดมายัง กทม.และต้องการให้ กทม.ดำเนินการตีเส้นซิกแซ็ก ดังนั้น กทม.จึงเตรียมขยายผลตีเส้นซิกแซ็กดังกล่าวในพื้นที่อื่นๆ โดยเบื้องต้นจะดำเนินการตีเส้นซิกแซ็กเพิ่มใน 2 พื้นที่ คือบริเวณหน้าห้างบิ๊กซีอ่อนนุช และบริเวณหน้าโรงเรียนเทคนิคกรุงเทพ.
กทม.เผยประเมินผลเส้นซิกแซ็กก่อนทางม้าลาย ช่วยลดอุบัติเหตุ เตรียมขยายผลทำทั่วกรุงกว่าพันจุด เมื่อวันที่ 11 ก.พ.58 นายสุธน อาณากุล ผู้อำนวยการสำนักงานวิศวกรรมจราจร สำนักการจราจรและขนส่ง กทม. 
เส้นซิกแซ็ก,ทางม้าลาย,ช่วยลดอุบัติเหตุ,ผู้ขับขี่,ถนนดินสอ,ถนนอโศกมนตรี,ถนนศรีนครินทร์,ชะลอความเร็ว,สุธน อาณากุล,ข่าว,ไทยรัฐออนไลน์,ข่าวทั่วไทย